સ્થાનિક બજારમાં બટાકાની નવી આવક ફેબ્રુઆરી મહિનાના બીજા-ત્રીજા સપ્તાહમાં શરૂ થઇ જતી હોય છે. તે સામે બજારમાં આવક વધવાની સાથે ભાવ પણ ઘટતા હોય છે, પરંતુ આ વખતે નવી આવક મબલક આવવાનાં એંધાણ પાછળ બટાકાના ભાવ ગગડી રહ્યા છે. ભાવ ઘટતાની સાથે શાકના રાજા ગણાતા બટાકા હવે જીભે વધુ મીઠા લાગશે. સ્થાનિક બજારમાં એક મહિના પૂર્વે બટાકા કિલોએ રૂ. ૧૫થી ૧૮ના ભાવે વેચાઇ રહ્યા હતા. તે આજકાલ નવી આવક આવતાં પૂર્વે કિલોએ રૂ. બેથી ત્રણ ઘટી ગયા છે અને કિલોએ ૧૨થી ૧૫ રૂપિયાના ભાવે બજારમાં વેચાઇ રહ્યા છે. હવે જોવાનું એ રહે કે નવી આવક આવતાં હજુ વધુ ભાવ કેટલા તૂટે છે? આમ, ડુંગળીની પાછળ હવે બટાકાના ભાવ પણ ગગડી રહ્યા છે.